
DISSERTATIO  MEDICA, 

INAUGURALIS, 

D E 

Iis  quae  ad  Sanitatem  confervan- 
dam  plurimum  conferre  videntur. 


HOMO,  caeteris  animalibus,  quae  hoc 
in  orbe  terrarum  creanda  divina  re- 
rum origo  curavit,  haud  dubie  longe  prae» 
ftat.  Omni  voluptatis  fonte,  qui  reliquis 
animalibus  patet,  fruitur,  et  viribus  corpo- 
ris, animique  virtutibus,  quae  et  ea  et  om- 
nia fere,  quae  natura  fert,  magna  ex  parte 
ci  obedientia  reddunt,  infignitur.  Fruftra 
vero  tot  et  tanta  commoda  poffidet,  nili,  ut 
ea  exercere  et  adhibere  poffit,  facit  bona 
A valetudo» 

valetudo.  Mortales  autem,  quotquot  fu,nt? 
valetudinem  commodam  pro  fumina  vitae 
felicitate  habent,  et  plerifque  quidem,  fi  ve- 
lint,  licet  ea  frui.  Ii  etiam,  qui  debilita- 
tem corpoream  natalem  et  ingenitam,  vel 
ad  morbos,  a labe  haereditaria  pendentes, 
proclivitatem  habent,  et  illam  pro  firmitate 
mutare,  et  hanc  emendare  faepe  poffunt. 

Putares  nihil  aliud  fore  neceflarium, 
quam  rationes  fanitatis  tuendae  maxime 
probabiles  monftrare,  et  neminem  eas,  ut- 
pote  quae  efient  fummi  momenti,  efle  ne- 
gledurum.  Quam  felix  et  ab  omni  fere 
parte  beatum  foret  genus  humanum,  fi  res 
ita  fefe  haberent  ! Omni  voluptate,  quam 
natura  recipit,  flueremur  ; ad  ultimas  vi- 
tae limites  praefcriptos  pro  certo  perveni- 
remus, et  eam  cum  morte  commutaremus, 
doloris  expertes.  Caeterum,  tanta  eft  noftra 
ftultitia,  ut  praecepta  naturae  et  rationis,  et 
ea  quae  experientia  vera  efle  teftetur,  ne- 
glectui habeamus  ; ut,  cum  vita  fragili  et 
laboriofa  colludemur,  hifce  fontibus  dolo- 
ris, morbi  mortifque  haud  evitandis  obfiftere 

minime  valentes,  qui  nullos  in  animalia  im- 
perio naturae  folius  fubdita  effedus  edunt ; 
et  ut  ne  unus  quidem  ex  mille  mortalium 
fenio  conficiatur.  Cum  haec  mala  a viri» 
um,  quibus  praediti  fumus,  incultis  et  ne- 
gligentia  proficifcantur,  cumque  homo  et 
alia  animalia  his  tantum,  quando  ab  in» 
ftindu  naturae  defleditur,  objiciantur,  am- 
bigere non  poffumus,  quin  a natura  huma- 
na ex  toto  revera  disjungantur,  et  facile,  fi 
diligentia  adhibeatur,  poffint  vitari.  Sta- 
tus autem  medicinae  fallax  et  incertus, 
quae  vix  ullo  in  cafu  certam  curationem,  et 
in  multis  nullam  omnino  promittit,  non  fi» 
nit,  ut  multum  in  ea  fiduciae,  fi  morbus  ul- 
la ratione  poffit  vitari,  collocemus. 

In  rationem  igitur  fanitatis  confervandae 
inquirere  fummi  momenti  fit  oportet.  Ar- 
gumentum vero  longe  lateque  patens,  na- 
tura differtatiunculae  hujufmodi,  et  alia 
quibus  diftringor,  negotia,  cur  materiam 
minus  longe,  quam  haud  dubie  meretur, 
perfequar,  in  caufa  funt,  et  ut  eam  leviter 
tantum  attingam  faciunt* 


Omnis 

Omnis  fyftematis  mutatio  ab  aliqua  cau- 
fa  oriatur  necefie  eft.  Igitur  primum  con- 
fiderandae  funt  caufae  morborum  praeci- 
puae remotae,  vel  excitantes. 

ALIMENTA. 


Cum  mortalium  corpora  ex  alimento, 
quod  capiunt,  plane  conflentur,  fanitas  do- 
tibus, quae  ei  infunt,  laedatur  vel  conferve- 
tur oportet.  Conftitutio  corporea  per  id 
ex  toto  poteft  mutari,  quod  evidenter  indi- 
cat quam  magni  momenti  fit  fummam  ejus 
rationem  femper  habere.  Genus  humanum 
per  omnia,  quae  elapfa  funt,  fecula,  quafi 
confenfu  communi,  cibum  animalem,  aeque 
ac  vegetabilem,  conftanter  adhibuit  ; quod, 
argumentis  quae  a ftru&ura  corporis  pof- 
funt  deduci  omiflis,  hunc  morem  a confiliis 
naturae  non  alienum  efle  clare  perfpicue- 
que  teftatur.  Alimenta  inter  fefe  duabus 
rationibus  differunt,  prout  ad  naturam  hu- 

morum  noftrorum  jam  adeo  accedunt,  ut 
folutionem  et  mifturam  tantum  defiderent, 
quod  iri  cibo  animali  ; vel  prout  exqtiifiti- 
orem  proceffum  prius  requirunt,  quam  in 
chylum  abforptioni  idoneum  verti  poliunt, 
ut  in  vegetabili  incidit.  Omne  alimentum 
a regno  vegetabili  primum  deducitur.  Ad- 
modum probabile  omnem,  quae  nafcitur, 
herbam  alicui  animali  cibum  praebere  ; fed, 
ut  mortales  earum  deledum  habeant,  om- 
nino neceffarium.  Quae  mites,  blandae,  et 
fapori  gratae  funt,  eae  optimum  fuppeditant 
alimentum.  Acres  vero,  amarae,  et  naufe- 
ofae  plerumque  alienae.  Linnaeus  igitur  non 
fine  ratione  graviffima  notavit,  c infipida  et 
* inodora  nutrire,  fapidiora  non  nutrire.5 
Quicquid  in  fyftema  corporeum  potenter 
agit,  id  pro  cibo  idoneo  nequit  haberi.  Ve- 
getabilia, quae  partibus  faccharinis,  oleofis, 
et  mucilaginofis  abundant,  hominibus  plu- 
rimum nutrimenti  fufficiunt.  Hinc  fari- 
nacea, in  omni  fere  orbis  terrarum  parte, 
tantam  cibi  humani  partem  conftituunt. 
Eru&us,  praefertim  acido-dulces,  maturi  et 

modice  fumpti,  infigniter  falutares.  Calo- 
rem imminuunt,  proclivitati  ad  putredinem 
occurrunt,  fitim  reftinguunt,  et  appetitum 
excitant.  Nimis  vero  liberaliter  adhibiti, 
fermentefcere,  acorem  in  ventriculo  gene- 
rare, et  fyftema  plufquam  fatis  refrigerare, 
periclitantur.  Hinc  diarrhoeam,  colicam, 
choleram,  morbofque  hifce  non  abfimiles, 
excitant.  Inter  medicos  fuit  certatum,  u~ 
trum  frudlus,  ventriculo  vacuo,  vel  una 
cum  aliis  alimentis  debeant  affumi  ; parum 
vero  refert,  nili  quantitate  peccetur. 

Legumina,  et  ea  vegetabilia,  quae  oleo  a- 
bundant,  nutrimen  copiofms  praebent ; cum 
vero  textura  fmt  firmiora,  aegriufque  fol- 
vantur,  difficilius  concoquuntur,  et  validis 
durifque  optime  conveniunt. 

Vegetabilia  haud  dubie  nutrimentum  fa- 
luberrimum  fuppeditant,  et  partem  alimenti 
humani  longe  maximam  conftituere  debent* 
Caeterum,  nifi  cibus  animalis  iis  adjunga- 
tur, ad  homines  robuftos  et  valentes  red- 
dendos et  fervandos  non  videntur  fufficere. 
Vix  ullos,  qui  vegetabilibus  folis  vivunt, 

reperias.  Qui  vero  ita  faciunt,  ii  plerum- 
que debiles,  valetudinarii,  macilenti.  Quae 
caro  faluberrima,  ea  fine  dubio  eorum  ani- 
malium propria  eft,  quae  vegetabilia  fola 
pafcuntur,  aere  puro,  et  libertate,  quae  illis 
naturalis,  fruuntur.  Animalia,  quae  pin- 
guioribus aluntur,  qualia  funt  fues,  anates, 
boves  qui  ftabulis  claufi  tenentur,  aves  fa- 
ginatae,  &c.  nec  tam  facile  coquuntur,  nec 
nutrimentum  tam  falubre  hominibus  fuffi- 
ciunt.  Caro  quoque  animalium,  quae  mor- 
bis laborant,  et  eorum,  quae  fenio  extin- 
guuntur,  admodum  infalubris  et  periculofa 
fit  oportet.  Non  defuerunt,  qui  ea  anima- 
lia, quae  canes  venatici  ante  mortem  exagi- 
taverunt, parum  falubria  effe  aiTeruerunt  ; 
fed  hanc  opinionem  confirmare  non  videtur 
experientia.  Caro  animalium  non  diu, 
poftquam  jugulata  funt,  fervari  debet ; quo- 
niam brevi  poft  mortem  ad  putredinem 
nimis  vergit,  nifi  huic  fal  vel  alia  condi- 
menta occurrant,  quod  cito  parum  aptam, 
quae  edatur,  efficit.  Cibus  animalis,  qui 
ex  toto  fere  in  fanguinem  et  fuceum  verti 

poteft,  nutrimentum  copiofiffimum  prae- 
bet, et  ob  naturam  alkalefcentem  fyftemati 
ftimulo  non  parva  eft.  Immodice  fumptus, 
obefitatem,  plenitudinem,  torporem,  lethar- 
gum, et  morbos  comatofos,  progignit,  et  pro- 
clivitatem ad  fcorbutum  aliofque  morbos 
putridos  facit.  Difficilis  cibi  folutio  non 
tantum  a firmitate  texturae,  quantum  ab 
humoribus  vifcidis,  pendere  videtur.  Hinc 
animalia  juniora  faepe  concoctu  magis  dif- 
ficilia, quam  aetate  prove&iora,  et,  eandem 
ob  caufam,  pifces  non  raro  aegre  coquun- 
tur. Cibus  fine  arte  et  modo  quam  ma- 
xime fimplice  paretur.  Condimenta  omni- 
gena, dapes  plus  fatis  numerofae,  omnia 
ftimulantia  et  appetitum  excitantia,  nihil 
aliud  quam  concodtrices  degravant  potefta- 
tes,  ventriculum  et  inteftina  debilitant,  et 
dyfpepfiam,  cum  malis,  quae  eam  comitan- 
tur, nimis  multis  progenerant.  Voracitas, 
quanquam  plurima  fecum  mala  adducit, 
minus  celeriter  minufque  certo  periculofa, 
quam  abflinentia  nimia.  Supplementum 
cibi  recentis  et  falubris  continuum  ad  detri- 
mentum. 

tnentum,  quod  corpus  fingulis  horis  capit, 
penfandum  omnino  neceflarium  ; etenim 
fine  hoc  brevi  extingueretur.  Quantum  ad 
quantitatem  cibi  attinet,  natura  haud  dubie 
nunquam  voluit,  ut  ei  modum  pondere  aut 
menfura  adhiberent  mortales*  Temperan- 
tia eft;  unica  regula  cujus  ratio  habenda. 
Raro  quidem  peccabitur  quantitate,  fi  cibo 
fimplice,  fine  arte  codo  et  provocantibus 
deftituto,  nofinetipfos  circumfcribemus* 

POTUS, 

Hic  ad  humores  corpori  fufficiendos  iie~ 
Ceflariiis,  concodionem  promovet,  ut 
ventriculus  citius  depleatur  facit,  in  chylo 
a maffa  alimentaria  feparando,  et  in  eodem 
lymphae  admifcendo,  adjuvat.  Maffam  hu- 
morum augendo  fecreiionem  et  excretio- 
nem  promovet.  Omnium  liquorum,  quos 
adhibemus,  bafis  eft  aqua,  partem  cibi  foli- 
di  non  parvam  conftituit,  et  in  eo  parando 
■faepiffime  adhibetur.  Deledus  ejus  igitur, 

utpote  quae  fummi  momenti  fit,  caute  et 
diligenter  habendus.  Quandocunque  de 
ejus  falubritate  ambigi  poteft,  per  analyfm 
accuratiffimam  examinanda.  Quae  fapo- 
ris  vel  odoris  expers,  levis,  pura,  et  extra- 
neis quibuflibet  libera,  ea  optima. 

Liquores  fermentati,  ob  jucundos  et  vari- 
os, quos  praebent,  fapores,  et  gratum,  quo 
fyftema  afficiunt,  flimulum,  in  ufu  femper 
erunt,  et  rite  parati,  viribus  modici,  et  non 
nimis  liberaliter  adhibiti,  admodum  falubres 
efle  reperientur.  Sitim  fedant,  et  odore  fti~ 
muloque  gratis  adionem  ventriculi  movent, 
et  fecretionem  falivae  et  fucci  gaftrici  adau- 
gent. Cibum  vifcidum  attenuant,  acrimo- 
niae alkalefcenti  cbfiftunt,  organa  fecer- 
nentia  et  excernentia  ftimulant.  Quin- 
etiam  non  parvam  alimenti  quantitatem 
continent.  *ncolis  regionum  ad  feptentri- 
onem  vergentium,  et  iis,  qui  cibo  viditant 
animali,  optime  conveniunt.  Fortiores, 
frequenter  et  immodice  fumpti,  origo  mor- 
borum faepe  evadunt,  vires  concodrices 
imminuunt,  fyftema  inflammant,  animos 

contriftant,  valentiflima  corpora  folvunt, 
non  raro  mortem  fubitaneam,  et  pro  certo 
tardam,  facientes.  Potio  fit  femper  frigida. 
Liquores  gelidi  ventriculum  firmant,  to- 
num fyflemati  univerfo  intendunt,  a&io- 
nem  vafculorum  fuperficiei  excitant,  et  per- 
fpirationem  adaugent.  Calidi  vero  effec- 
tus omnino  contrarios  edunt,  folida  rela- 
xant, et  tonum  totius  fy  Pie  matis  imminuunt, 
debilitatem  et  irritabilitatem  faciunt,  et  haud 
dubie  fons  et  origo  praecipua  furit,  unde 
mala,  quae  tot  mortales  hodie  infefiant, 
nervofa  et  dyfpeptica  proficifcuntun 

EXERCITATIO. 

Hominem  huic  a natura  efie  delimatum 
a fitu,  quem  hoc  in  orbe  terrarum  habet,  a 
firu£tura  corporea,  eoque  motus  amore,  qui 
maturrime  femet  oftendit,  eumque  tantopere 
inflammat,  clare  evidenterque  confiat. 
Exercitatio  autem  folida  firmat,  fecretiones 

et  excretiones  promovet,  appetentiam  cibi 
auget,  fomnum  comparat,  humores  atte- 
nuat, vires  animi  intendit,  tonum  fyftemati 
plenum  conciliat,  et  valetudinem  commo- 
diffimam,  qua  nullum  animal  fine  ea  po»* 
teft  frui,  et  fuppeditat  et  confervat.  Ne^ 
minem  poteft  latere,  partes  corporis  fingu-* 
lares,  quae  magis  quam  reliquae  exercitans 
tur,  plus  virium,  pro  rata  ratione,  fibi  acqui- 
rere, ut  in  brachiis  fabri,  cruribus  bajuli, 
caeterifque  videre  eft.  Animi  vigorem 
non  minus  adauget  exercitatio.  Quo  ma- 
gis univerfa  eft,  eo  utilior;  igitur  et  gene^ 
re  et  gradu  varianda.  Ambulatio,  curfus, 
faltus,  equitatio,  vocis  contentio,  &c.  cum 
tempeftas  patitur,  fub  dio  femper  adhiben- 
da. Cum  ne  haec  fiant  coelum  cavet, 
multae  funt  exercitationes  domefticae  et 
obledamenta,  quae  in  locum  horum  cum 
commodo  iubiiitui  pofiunt,  qualia  funt  gla~ 
diatura,  faltatio,  hifque  firnilia.  Exercitatio 
optime  ante  cibum,  praefertim  horis  matu- 
tmK  adbibetur,  dum  corpus  viget,  dum  a*^ 
pinu  vividi,  dum  aer  purus.  Semper  citra 

defatigationem  fit,  nec,  antequam  vires 
corporeae  refedae,  repetatur.  Nimia  tan- 
tum abeft,  ut  corpus  firmet,  ut,  contra,  i- 
dem  debilitet,  et  vitam  breviorem,  non  lon- 
giorem, efficiat.  Magnopere  dolendum 
eft,  mala,  quae  a vita  fedentaria  proficifcun- 
tur,  in  eos,  qui  reliquis  mortalibus  fcientia 
longe  praeftant,  literis  deditos  nempe,  et 
ftudiofos,  qui  in  vero  inveftigando  aliifque 
docendis  occupantur,  tam  frequenter  inva- 
dere. His  et  omnibus  aliis,  qui  vitam  a- 
gunt  fedentariam,  fuadeo,  ut  ad  lavationem 
frigidam  frequenter  decurrant,  quae  folida 
firmat,  adionem  totius  fyftematis  vafculofi 
excitat,  et  exercitationis  vicem  optime  fup- 
plet,  quoniam  eofdem  tempore  breviffimo 
effedus  aliqua  ex  parte  edit. 

A E R. 

Experimenta,  in  quibus  fumma  fiducia 
poteft  collocari,  fupplementum  aeris  puri 

et  recentis  continuum  ad  vitam  alendam  et 
fuftentandam  efle  neceflarium,  demonflxa- 
runt.  Aer,  inter  refpirandum,  vel  aliquo 
principio  falutari  privatur,  vel  aliquo  noci- 
vo corrumpitur,  quod  ut  animalibus  fpiran- 
tibus  veneno  fit  facit.  Qui  aer  ficcus,  eia- 
fticus,  frigidus,  potius  quam  calidus,  et  ab 
omnibus  inquinamentis  liber,  maxime  falu- 
taris  efl.  In  morem  aquae  agitetur  necef- 
fe  efl: ; ftagnando  enim  infalubris  evadit. 
Hinc  loca,  ubi  domus  aedificantur,  editiora 
efle  debent,  ad  quae  aer  libere  adfpirat. 
Conclavia  omnia,  praefertim  cubicula,  fmt 
fpatiofa  et  vento  pervia.  Quinetiam  tem- 
pla, curiae,  academiae,  aliaque  loca,  quo 
multi  conveniunt,  quam  maxime  laxa  efle 
debent.  Aeri  impuro  potiffimum  referen- 
di funt  morbi  graviffimi,  qui  tot  millia  in- 
colarum magnorum  oppidorum  rapere  con- 
fuerunt,  quae  hanc  ob  caufam  generis  hu- 
mani fepulchra  non  immerito  fuerunt  ap- 
pellata. Qui  aer  urbibus  magnis  circum- 
datur, is  nihil  aliud  efl:  quam  maffa  corrup- 
ta fluitans,  vapores  peftiferi  colledli,  per 

refpirationem 


DE  SANITATE, 


refpirationem  et  focos  dotibus  vitalibus  pri** 
vati,  exhalationibus  putridis,  fumo,  fui- 
phure,  aliifque  effluviis  nocivis  innumeris, 

polluti  et  vitiati.  Infantibus  et  pueris  in- 
figniter  nocet  impuritas  aeria.  Pulmones 
eorum  tenerrimi,  ab  irritatione  etiam  levif- 
fima,  detrimentum  non  parvum  capiunt.  Si 
pueros,  qui  in  oppidis  tolluntur,  cum  pro- 
genie rufticulorum  fana  et  valente  compa- 
raveris, eos,  in  morem  plantarum  quae  fub 
atmofphaera  vaporarii  crefcunt,  femper  va- 
letudinarios debilefque  efle  reperies. 

Aer  calefactis  folida  relaxat  et  expan- 
dit, humores  rarefacit,  circuitum  fanguinis 
accelerat,  fecretiones  auget  acrefque  reddit. 
Irritabilitati  favet,  et  corpus  ad  putredinem 
proclive  efficit.  Frigidus,  contra,  aer  fibras 
animales  durat,  molem  corporis  et  fecretio- 
nem  imminuit,  et  fenfilitati  morbidae  oc- 
currit. Quantum  vires  et  animi  et  corpo- 
ris fpeCat,  eas  haud  dubie  perfediffimas 
regionibus  in  temperatis  habent  mortales. 

Nihil  valetudini  magis  inimicum  quam 
aer  humidus.  Corpus  relaxat,  et  vires  ei, 

utcunque 

utcunque  fit  valens,  gradatim  convelli^ 
Perfpirationem  potiffirnum  imminuit,  et  per 
abforbentia  ingreffus  poteftates  degravat  vi- 
tales ; unde  proficifcuntur  phthifis,  fero- 

i 

phula,  hydrops,  afthma,  et  innumeri  alii 
morbi,  qui  plagas  humidiores  graviter  in- 
feftare  confuerunt.  Perniciofior  etiam  eva* 
dit,  fi  calor  ei  adjungatur,  et  morbos  epide^ 
micos  non  raro  movet.  A variis  caloris  et 
humiditatis  conjunCtionibus  potiffirnum  de^ 
ducendi  funt  morbi,  qui  tempeftatibus  anni 
diverfis  femet  offendunt.  Licet  vero  hae 
caufae  eae  fint,  quarum  operationem  et  fe~ 
quelas  nec  arcere,  nec  femper  vitare  poffi- 
mus  ; effectibus  tamen  earum  magna  ex 
parte  occurrere  opis  eft  noftrae.  Corpori, 
ni  fi  arte  fuerit  debilitatum,  non  multum  in* 
juriae  mala,  quibus  patet,  naturalia  folent 
inferre. 

Praeter  hafce  aeris  conditiones  eviden- 
tiores,  unde,  ut  a caufis  remotis,  morbi  fre- 
quenter oriuntur,  faepe  inquinamentis,  quae 
morbos  funeftiffimos  excitant,  quanquam 
aciem  aceuratiffimi  philofophi  fugiunt,  o* 

neratun 


DE  SANITATE.  17 

neratur.  Ex  hifce  autem  praecipua  nomi- 
nantur contagia  et  miafmata. 

Contagia  funt  venena,  quae  a corpore  hu- 
mano morbido  oriuntur,  quaeque  forfitan 
nonnullis  in  exemplis  ab  eodem  ex  toto  fa- 
no, fi  effluvia  ejus  accumulentur,  poflunt 
generari.  Hoc  vero  genus  humanum 
multo  tutius,  quam  alioquin  forent,  efficit, 
quod  contagio  a fonte  fuo  non  longe  fefe 
diffundit,  quodque  frequenter  cum  fefe  ef- 
fe&ibus  brevi  prodat,  vitari  poteft.  No- 
tare operae  pretium  eft  actionem  ejus 
multo  potentiorem  et  periculofiorem  efle, 
cum  in  iis,  quae  prope  aegrotantem  fue- 
runt, ut  in  veftimentis,  ftragulis,  ledis,  cae- 
terifque  fimilibus,  accumulatur.  Cavendum 
eft,  quantum  officia  humanitatis  et  munera, 
quibus  noftrum  eft  fungi,  patiuntur,  ne  ul- 
lum cum  iis,  qui  morbis  contagiofis  labo- 
rant, commercium  habeamus.  Si  ut  illis 
adfimus  omnino  neceflarium  eft,  fumma 
cura  et  diligentia  vitanda  funt  aegrotan- 
tium anima  et  aer  illis  proximus.  Poteftas 
contagionis  aere  ad  homines  refve  infedas 
C adfpirare 

adfpirare  permiiTo,  fummam  munditiarum 
rationem  habendo,  vaporibus  aceti,  nicoti- 
anae  fumi,  et  aliorum,  quae  fermentationi 
obfiftere  valent,  imminui  poteft.  EfFe&ibus 
ejus  refiftere  poterimus,  fi  diaetam  genero- 
fam,  vinum  modice,  corticem  Peruvianum, 
balneum  frigidum,  et  ea  quae  corpus  robo- 
rant,  animofque  demiflbs  erigunt,  adhibebi- 
mus. 

Non  dubitandum  effe  videtur  miafmata 
in  locis  paludofis  folis  progenerari,  et  fitus 
hujufcemodi  vitando  morbos,  quos  exci- 
tant, pofle  vitari.  Quae  in  contagionem 
pofle  fupra  diximus,  eadem  ut  corpus  miaf» 
matis  poffit  obfiftere  facient. 

Saepiffime  proficifcitur  contagio  a carce- 
ribus,  nofocomiis,  fepulchretis,  fimilibufque, 
quae  in  medio  magnarum  urbium,  ubi  at- 
mofphaera  adeo  corrupta  eft,  ut  ortui  ejus 
et  progreflui  ulteriori  facile  faveat,  parum 
prudenter  collocantur. 


AFFECTUS 

AFFECTUS  ANIMI. 

Commercium  tam  ardum  corpus  inter  et 
animum  intercedit,  ut  illud  fine  hoc,  et 
vice  verfa,  vix  affici  poffit.  Fontes  adio- 
num  humanarum  foli  funt.  Sine  illis  homo 
nihil  aliud  quam  iners  merumque  vegeta- 
bile  foret.  Nimii  tantum  valetudini  no- 
cent. Eos  igitur  regere  et  compefcere  ra- 
tionis eft. 

AiTedus,  quantum  ad  effedus,  quos  in 
corpus  edunt,  attinet,  duplices  funt,  vel  ex- 
citantes vel  deprimentes.  Illis  annumeran- 
da funt  ira,  amor,  gaudium,  fpes  ; his  me- 
tus, dolor,  defperatio,  et  nonnulli  alii.  Ex- 
citantes circuitum  promovent,  adionem  to- 
numque fyftematis  vafculofi  intendunt,  hu- 
mores tenuiores  efficiunt,  et  fecretionem 
adaugent.  Si  vero  iis  praeter  modum  in- 
dulgeatur,  periculum  nonnunquam  habent. 
Ira  violenta,  circuitum  fanguinis  acceleran- 
do, curfumqueejufdem  nimium  caput  verfus 

faciendo* 

faciendo,  non  raro  haemorrhagias,  apoplexia 
am,  ftriduras  fpafmodicas,  mortemque  fubi- 
taneam,  mortalibus  intulit.  Multa  exempla 
non  defunt,  ubi  gaudium  repentinum  exitio 
fuit,  quod  forfitan  per  incitationem  fyfte- 
matis  nervofi  fubitam,  et,  quam  ferre  poteft, 
majorem,  vel  per  collapfum  hanc  excipien- 
tem, qui  femper  incitationi  pro  rata  ratione 
refpondet,  exponi  poteft.  Cum  vero  limi- 
tibus juftis  continentur,  admodum  falutares 
funt.  Circuitum  fanguinis  expediunt,  fyfte- 
ma  nervofum  leniter  agitant,  idemque  fti- 
mulo  grato  afficiunt,  et  ut  motibus  fuis  di- 
verfis  cum  facilitate  et  quafi  cum  alacritate 
fungatur  faciunt.  Concodio,  fecretio,  om- 
nefque  fundiones  naturales,  cum  infigni  fa- 
cilitate conftantiaque  peraguntur,  dum  ani- 
mus a curis  vacat,  et  affedibus  non  ingra- 
tis movetur. 

Quantum  affedus  animum  contrfftantes 
fpedat,  licet  non  multa  exempla  fint  repe- 
riunda,  ubi  fubito  funefti  evaferunt  ; haud 
dubie  tamen  valetudini  commodae  non  mi- 
nus funt  inimici.  Tardo  et  filente  gradu 

pro» 

progrediuntur;  fed  multa  et  magna  mala 
fecum  frequenter  adducunt.  Dolor  a£tio~ 
nem  fyftematis  nervofi  imminuit,  folida  re- 
laxat, et  corpori  univerfo  fummam  debilita- 
tem gradatim  infert.  Fun&iones  pertur- 
bantur naturales,  fecretiones  imminuuntur, 
appetitus  perditur,  fomnus  arcetur,  potefta- 
tes  conco&rices  potiffimum  debilitantur,  et 
magna  malorum  dyfpepticorum  caterva  ac- 
cedit* Dolorem  quoque  fubfequuntur  om- 
nes, qui  a debilitate  et  obftruftione  pen- 
dent, morbi,  quales  funt  cachexia,  hydrops, 
marafmus,  fyncope.  Timor  eofdem  fere 
effectus,  fed  celerius  edit.  Caeterum,  ob 
quod  generi  humano  non  gratulari  non 
poflum,  magis  fugaces  funt.  Tota  corpo- 
ris fabrica  fubito  relaxatur,  et  a&io  cordis 
minuitur,  unde  fanguis  in  vafis  majoribus 
accumulatur.  Hinc  proficifcuntur  pallor 
corporis  extremi,  palpitationes  cordis,  fpiri- 
tus  difficilis,  et  univerfi  fyftematis  tremores. 
Mens  non  amplius  muneribus  fuis  fungi 
poteft,  totumque  fyftema  corporeum  pertur- 
batur. Quamvis  raro,  cum  breve  in  fpa- 

tium 

tiutn  tantum  manere  foleat,  evidenter  no- 
cet, perniciofiilimos  tamen,  fi  faepe  repetat, 
diuve  continuetur,  edit  effeftus. 

Qui  affedibus  fuis  imperare  nequeunt, 
dum  imbecillitatem  animi  clare  demon- 
lirant,  ab  effectibus  eorum  detrimentum 
capere  conftanter  periclitantur  ; etenim5 
prout  male  vel  bene/eguntur,  vel  felicitatis 
miferiaeve,  vel  fanitatis  morbive  fontes  e» 
vadunt.  iEquilibrium  quoddam  inter  af- 
fectus diverfos  intercedit.  Igitur,  cum  qui- 
libet nimis  diu  dominatus  eft,  alius,  qui  ei 
adverfetur,  omnino  contrarius  movendus. 
AffeCtus,  qui  animum  erigunt,  notionibus 
laetificis  indulgendo,  fcientiis  non  ingratis 
attendendo,  domos  hilarium  et  vividorum 
frequentando,  et  ea  quae  vitam  jucundam 
reddunt  perfequendo,  movere  conandum. 
Mens  notiones  fuas  conftanter  mutat,  et 
novis  obleCtatur.  Igitur,  cum  nimiam  ali- 
cui rei  attentionem  impendit,  eam  inde  ad 

alia  abftrahere,  et  in  aliquo  etiam  fufcepto 

• • • | 

arduo  difficilique  occupare,  pro  virili  con- 
tendamus. 

SECRETIO. 

Humores  varii  a fanguine  fecernunturs 
quorum  alii  confiliis  in  fyftemate  utilibus 
inferviunt,  alii  vel  fupervacaneis  vel  nocivi 
funt,  et  igitur  e corpore  expelluntur  : Illis 

accenfenda  funt  faliva,  liquor  gaftricus,  bi- 
lis, &c.  his  materia  perfpirabilis,  urina, 
ftercus.  Si  illi  non  parum  vel  augeantur 
vel  imminuantur,  confilia,  quibus  d e fli na- 
bantur, impediuntur  et  perturbantur  ; un- 
de multi  proficifcuntur  morbi.  Quan- 
tum fenfus  guftus,  odoratus,  et  auditus  im- 
pediantur, non  raro  animadvertere  licet,  (i 
fecretiones,  quibus  organa  hifce  confiliis 
deftinata  funguntur,  vel  magnopere  au- 
geantur vel  imminuantur.  Igitur,  quam  in 
fecretiones  poteftatem  habemus,  eam  caute 
prudenterque  exercere  debemus.  Ufum 
nicotianae  frequentiorem  multa  mala  fe- 
quuntur,  quoniam  corpus  utilibus  et  necei- 
fariis  fecretionibus  orbat.  Quae  mutationes 
in  corpore  fub  tempus  pubertatis  incidunt, 

eae 

eae  quanti  momenti  fit  fecretio  feminalis, 
quantumque  cum  toto  corpore  vigorem 
communicet  tonus  organorum  genitalium 
idoneus.  Venus  modica  convenit,  et  faluti 
eft,  et  ei  raro  nimis  indulgebitur,  fi  irrita- 
menta quae  vis  imaginandi  prava  et  vitiata 
menti  objiciat,  defint,  et  impetui  naturae 
tantum  obtemperetur.  Semen  immodice 
confumere  femper  periculofum,  faepe  fu- 
neftum,  Vigorem  et  corporis  et  animi  ex 
toto  perdit,  mortales  miferandum  in  modum 
debiles  et  infirmos  efficiens.  Marafinum 
aliofque  morbos,  qui  a debilitate  proficif- 
cuntur,  facit. 

Excretiones  regere  juftifque  limitibus 
continere  non  minus  neceffarium,  quoniam 
imminutae  vel  audtae  fyflema  perturbant ; 
quod  non  incidere  non  pofle  clare  videbit 
mus,  fi  animum  ad  naturam  earum  confi- 
derandam  rite  adjungemus.  Si  in  corpore 
nimis  diu  manent  humores  fecreti,  acrimo» 
niam  et  proclivitatem  ad  putredinem  fibi 
comparant,  quod  admodum  periculofum, 

rurfus. 

rurfus  abforbentur,  et  brevi  exitio  effe  pof- 
funt. 

Perfpirationem  fuppreflam,  quanquam  ef- 
fedus  ejus  minus  manifefti  et  periculofi 
funt,  excipiunt  multi  morbi  graviffimi,  ca- 
tarrhus  nempe,  phthifis,  hydrops,  &c.  re- 
tenta animum  hebetem  corpufque  langui- 
dum reddit,  appetitum  et  concodionem 
imminuit.  Acris  tandem  evadit,  et  fyftema 
ftimulat,  febrem  movet,  et  impetu  quodam 
pulmones,  aliafque  igitur  partes,  verfus  fer- 
tur. Sudor  repente  fuppreflus  magno  et 
faepe  fubito  periculo  ftipatur,  et  igitur  cau- 
te et  diligenter  vitandus.  Quae  caufae 
perfpirationem  potiffirnum  fupprimunt,  eae 
funt  frigus,  humiditas,  inertia,  affedus  ani- 
mum contriftantes,  fordes,  et  fimilia,  quae 
unufquifque,  qui  valetudini  commodae  con- 
fulit,  curiofe  defugiet. 

Urina  fine  magno  periculo  nequit  diu 
retineri.  Vefica  brevi  violenter  diftenditur, 
et  paralyfis  vel  contradio  fpafmodica  fphinc- 
teris  frequenter  accedit.  Inflammatio,  gan- 
graena, vel  ruptura  incidere  poteft.  Si  haec 

D aegro- 

aegrotantem  non  occidunt,  urina  per  lyrxi^ 
phatica  abforbetur,  et  in  cava  cerebri  alia- 
rumque  partium  effunditur,  et  apoplexiam 
mortemque  facit. 

Faeces,  fi  diu  retinentur,  acrimonia  et 
putredine  mteftina  ftimulant,  et  ftatum  cor- 
poris febrilem  excitant,  inflationem,  coli- 
cam, duritiem  alvi  pertinacem,  fpafmos  et 
inflammationem  facientes.  Omnes  hae  fe- 
cretiones  non  parum  periculi  habent,  fi 
morbide  augentur,  quoniam  una  fecum  hu- 
mores ad  nutrimentum  corporis  neceflarios 
abducunt.  Igitur  evidens  et  perfpicuum 
eft  cavere,  ne  praeter  confuetudinem  retine- 
antur vel  augeantur,  ad  fanitatem  confer- 
vandam  non  parum  conferre. 

S O M N U S. 

Hic  vitae  humanae  omnino  neceflarius 
eft.  Quantacunque  quiete  fruimur,  in  fpa- 
tium  breve  tantum  poffumus  vigilare.  Im- 

pr  effio  nes  in  fenfus  fme  ullo  noftro  labore 
fadftae  animos  exhauriunt  et  fenfilitatem 
imminuunt,  donec  gradatim  fomnus  obre- 
pat. Quanquam,  dum  fpiritus  excitari  pof- 
funt,  omnia  pro  vi,  quam  habent,  ftimulan- 
te  fomnum  arcent.  Calor,  lux,  ftrepitus, 
addo  animi  corporifve,  dolor,  vd  quaelibet 
moleftia,  ei  Gbfiftunt,  Tenebrae,  contra,  fi- 
lentium,  ftimuli  omnigeni  abfentes,  quic- 
quid  modice  relaxat,  venus  modica,  calor 
lenis,  coenae  parcae,  &c.  eundem  indu- 
cunt. Plus  minufve  fomni,  pro  tempore 
vitae,  pro  diverfitate  conftitutionis  corpo- 
reae, et  pro  confuetudine  priore,  erit  ne- 
ce fiar  i um.  Quantum  ejus  igitur  fit  adhi- 
bendum, fenfus  noftri  indicabunt»  Caete- 
rum,  cum  fomnus  inertiae  flatus  fit,  tanta- 
que temporis  parte  nos  orbet,  mirandum 
eft  ullum  plus  vitae  in  eo,  quam  quod  ad 
eos  rurfus  reficiendos  fit  neceffarium,  et  fa- 
mitas  poftulet,  confumere.  Somnus  nimius 
valetudini  immiciffimus  eft.  Mentem  hebe- 
tem, corpus  obefum  languidumque  reddit. 

' Fatuitatem,  lethargum,  apoplexiam,  aliofque 

morbos 

morbos  comatofos,  movet.  Somnus  parcior 
ut  et  corpus  et  animus  filis  muneribus  fun- 
gi nequeat  facit,  animos  exhaurit,  vires  to- 
tumque corpus  confumit.  Secretiones  bre- 

i 

vi  impediuntur,  concodio  et  nutritio  im- 
minuuntur, et  corpus  omnibus  morbis,  qui  a 
debilitate  pendent,  opportunum  efficitur. 
Nox  evidenter  eft  tempus  quieti  a natura 
deftinatum.  Vultus  eorum  pallidi  et  cor- 
pora emaciata,  qui  ordini  naturae  adverfan- 
tur,  et  diem  in  nodem  vertunt,  effedus  hu- 
jufce  confuetudinis  perniciofae  malos  fatis 
fuperque  demonftrant, 

VESTITUS. 

Ufus  veftimentorum  eft  calorem  corpo- 
reum confervare.  Pro  tempeftate  anni,  ae~ 
tate,  regione,  conftitutione  corporis,  varient. 
Adeo  calida  fmt,  ut  corpus  ab  effedibus 
frigoris  debilitantibus  poffint  defendere. 
Eundiones  naturales  in  modico  calore  opti- 
me 

me  peraguntur.  Si  calor  hunc  gradum  ex- 
cedat, corpus  debilitat,  et  omnibus,  qui  a 
debilitate  et  atonia  oriuntur,  morbis  oppor- 
tunum reddit.  Praefertim  ut  frigus  facile 
colligat  facit.  Hinc  cubicula  calida,  tape- 
tes, cubilia  mollia,  rhedae  aeri  ex  toto  fere 
imperviae,  et  omnia  luxuriae  hodiernae  in- 
venta, valetudini  commodae  adeo  perniciofa. 
Veftimenta  non  fint  arda,  fed  laxe  corpori 
circumdentur.  Preffura  enim  circuitui  fan- 
guinis  libero  adverfatur,  ne  nutrimentum  in 
omnes  partes  aequaliter  diffundatur  cavet, 
motus  diverfos  et  fundiones  impedit,  et  de- 
formitatem non  raro  facit,  infortunium, 
quod  nationes  excultae  folae  norunt,  quod- 
que a negledu  imprudentiaque  noftris  ex 
toto  profici fcitur. 

MUNDITIA. 

Haec  autem,  fi  nihil  omnino  ad  valetudi- 
pem  tuendam  conferret,  per  fe  adeo  grata 

eft:,  et  focietatis  humanae  folatio  adeo  necef- 
faria,  ut  mirandum  videatur  eam  neglectui 
unquam  haberi. 

Multi  e morbis  cutaneis,  ab  hac  virtute 
negleda,  proficifcuntur,  et  omnes  ejus  cultu 
levantur,  et  plerique  quidem  ex  toto  tol- 
luntur. Ubi  multi  una  degunt,  in  primis 
necefiarium  fummam  ejus  rationem  habere  $ 
qnoniam  non  improbabile  eft, humana  efflu- 
via accumulata  admodum  peftifera  evadere. 
Hanc  ob  caufam,  morbos  putridos  in  domi- 
bus fordidis,  locifque  ardioribus,  fumma 
cum  pernicie  graflari  videmus.  Munditie 
negleda,  animalcula  generum  diverforum 
in  partibus  corporis  diverfis  plerumque  re- 
periuntur,  quae  non  tantum  parum  grata, 
ied  aliquando  nociva.  Quanquam  immun- 
ditia paucos  forfitan  morbos  periculofos  per 
fe  excitat  ; ad  eos  tamen  graviores  redden- 
dos non  parum  femper  confert. 

Lavatio  frequens  non  tantum  fordes, 
quae  in  cute  conftanter  accumulantur,  re- 
movet, fed  corpus  firmat,  et  perfpirationem 
adjauget. 

CONSUETUDO. 

Haec  eft  eadem  a&io  frequenter  reitera- 
ta,  ob  fummam,  quam  in  ea  quae  facimus* 
voluptates,  fenfus,  et  omnia  quae  oecono- 
miam animalem  fpedtant,  habet  poteftatem, 
attentionem  non  parvam  meretur.  Cum 
quaelibet  confuetudo  repetita  vim  fibi  mag- 
nam tandem  acquirat,  et  fyftemati  imperat, 
iis,  quae  perniciei  elfe  poliunt,  caute  et  dili^ 
genter  occurrendum,  et  iis  folis,  quae  faluti 
indulgendum,  praefertim  cum  confuctudi- 
nes,  quae  ufu  inveteraverint,  quanquam 
manifeftiffime  nocent,  non  tantum  fuperatu 
fint  difficillimae,  fed  iis  line  periculo  ne- 
queat defifti.  Ita  liquores  fpirituofi,  opium, 
nicotiana,  quanquam  ea  fub  initium  aver- 
famur,  felicitati  tandem  noftrae  confuetu- 
dine  prava  omnino  neceffaria  evadunt. 
Quinetiam  confuetudo  fenfilitatem  immi- 
nuit, cujus  in  tribus  modo  comprehenfis 
exemplum  luculentum  habemus,  quod  u- 

fum 

Fum  eorum  conflantem  magis  periculofuni 
reddit.  Ita  Tureae  quantitatem  opii  Fumunt* 
qua  nullum  venenum  incolenti  Europam 
praefentiiis  foret.  Quaedam  aliquando,  dum 
confuetudo  fuos  in  corpus  effedus  edit,  na- 
turae contrariae  confociantur,  quae  ex  toto 
neceffaria  evadunt.  Aliquis,  exempli  gra- 
tia, qui  prope  magnum  flrepitum  dormire 
infueverit,  tantum  abefl  ut  aliquid  detri- 
menti inde  capiat,  ut,  contra,  in  fomnum 
procul  ab  eo  in  pofterum  difficillime  illaba- 
tur. Agilitatem  et  vires  mirum  in  moduni 
auget  confuetudo.  Affirmatum  fuit  eum, 
qui  vitulum  levare  incipit,  fi  in  eadem  con- 
fuetudine  fingulis  diebus  perfliterit,  eun- 
dem quoque  plenam  tauri  magnitudinem 
fibi  adeptum  effe  levaturum.  Vim  confue- 
tudinis  infigniter  demonftrant  appetitus, 
qui  flatis  temporibus  fine  ulla  alia  caufa  re- 
deunt. Idem  quoque  in  fomno,  cujus  re- 
ditus admodum  regularis,  et  in  excretio- 
nibus  videndum.  Uniufcujufque  fere  mo- 
ris eft  prius  urinam,  quam  cubitum  it,  red- 
dere, et,  fi  hoc  per  fpatium  diuturnum  fe- 
cit, 

cit,  in  pofterum  femper  eodem  tempore 
minget,'  quanquam  nullum  hujufcemodi 
defiderium  eum  alioquin  invafiffet.  Idem 
de  alvo  evacuanda  notari  poteft.  Ita  hae 
fecretiones  aliqua  ex  parte  voluntati  obedi- 
entes  redduntur. 

Multi  funt  morbi,  qui,  quanquam  fub 
initium  a caufis  lingularibus  orti  funt,  vi 
confuetudinis  fola  urgere  pergunt. 

Haec  argumenta  ad  vim  confuetudinis 
demonftrandam  fufficient,  et,  cum  omnis 
caufa,  pro  vi  conftantiaque  quibus  agit,  ef- 
fedus  edat,  plane  et  evidenter  ollendent 
quam  neceffarium  fit  ea,  quae  noxae  effe 
poliunt,  vitare,  et  ea  tantum,  quae  felicita- 
tem augent,  et  valetudini  non  obfunt,  perfe- 
quenda  curare. 

Paucis  obfervationibus  de  iis  caufis,  quae 
corpus  conftanter  afficiunt,  et  a quibus  rite 
adminiftrandis  valetudo  commoda  tantopere 
pendet,  praepofitis,  et  nonnullis  e praecipuis 
conditionibus,  in  quibus  morbum  faciunt, 
explicatis,  in  differtatiuncula  hujufmodi 
non  alienum  effe  videretur  quaedam  de 
E feminiis 

feminiis  morborum  praeferre,  aut  iis  cor- 
poris ipfius  conditionibus,  quae  id  mor- 
bis opportunum  efficiunt.  Hoc  tempe- 
ramentorum, ftadioruni  vitae  diverforum, 
difcri minis  fexus,  pravae  conformationis,  et 
fimilium,  explicationem  comprehenderet  ; 
caeterum,  cum  haec  omnia  feparatim  con- 
fiderare  me  longe  ultra  limites  diflertationi 
hujufrnodi  praefcriptos  traheret,  paucula 
tantum  de  eo  feminio,  quod  longe  maxime 
generale  effe  mihi  videtur,  dicere  aggrediar. 

Hoc  autem  eft  foiidarum  animalium  fi- 
brarum relaxatio,  quae  quidem  aliis  verbis 
debilitas  appellari  poteft,  quoniam  femper 
una  adfunt,  et  fibi  invicem  pro  rata  ratione 
refpondent.  Quo  magis  hae  femet  often- 
dunt,  eo  magis  corpus  morbis  obnoxium 
eft,  vel  eo  revera  laborat.  Hanc  opinionem 
confirmant  argumenta  fequentia  : Quod 

homines  magis  agiles,  valentes,  et  robufti, 
funt,  prout  fibras  mufculares  firmiores  et 
mufculos  erninentiores  habent.  Quod  iidem 
femet  validiores  et  agiliores  efle  fentiunt, 
dum  corpus  firmatur,  et  frigore  modico 

conftringitur.  Quod  ii,  qui  plagas  frigidi- 
ores tenent,  validiores  funt  quam  ii,  qui  ca- 
lidiores incolunt.  Quod  viri  foeminis  va- 
lentiores  funt,  et  morbis,  cum  utrique  iif- 
dem  caufis  remotis  objiciuntur,  minus  pa- 
tent. Quod  plenitudo  et  irritabilitas,  quae 
tantam  ad  morbos  proclivitatem  dant,  foli- 
da  relaxata  tantum  defignant.  Quod  caufae 
morborum  remotae  praecipuae  vim  relax- 
antem habent,  quales  funt  contagio,  miaf- 
mata,  calor,  humiditas,  inertia,  triftitia. 
Quod  corpus  plerumque,  pro  fua  ad  mortem 
proclivitate,  relaxatur,  quodque  mors  ipfa 
manifefta  folidorum  relaxatione  . ftipatur. 
Quod  opinioni  communi  adverfatur,  id  af- 
ferere  non  dubito,  eos  nempe  morbos,  quo- 
rum curatio  fangumis  detractionem,  et  ea 
quae  folida  relaxant,  defiderat,  facilius  fre- 
quentiufque  in  habitu  relaxato,  quam  firmo, 
feinet  oftendere.  Pro  exemplo  .fint,  catar- 
rhus,  pneumonia,  rheumatiimus,  et  cynan- 
che tonfillaris,  quae  funt  haud  dubie  morbi 
inflammatorii,  quibus  ea,  quae  fyftema  re- 
laxant, medentur.  In  pundlum,  quales  ad 

hofce  morbos  maxime  proclives  fmt  nobif- 
cum  reputemus.  An  rufticus  durus,  vel  do- 
minus luxuriofus  et  enervatus,  cum  eidem 
coeli  gravitati  et  iifdem  caufis  remotis  ob- 
jiciuntur, catarrho  vel  affedibus  pneumo- 
nicis opportunior  ? Nonne  corpus  rheuma- 
ti fmo  acuto  facillime  afficitur,  cum  prius 
calore  relaxatur  ; et  nonne  balneum  frigi- 
dum partem  prophylaxeos  utiliffimam  con- 
ftituit  ? Cur  mulieres  cynanche  tonfillari 
minus,  quam  viri,  patent  ? Nonne  hoc  in- 
cidit, quod  collum  pedufque  earum  aeri 
externo  magis  libere  objiciuntur,  et  veftitu 
calido  minus  relaxantur  ? 

Ex  hifce  argumentis  non  cogere  non 
poiTum,  valetudinem  commodam  a fibris 
validis,  folidifve  firmis,  magn^  ex  parte  pen- 
dere, et  eum,  cui  haec  abunde  contigerint* 
minus  morbis  obje&um  iri.  Conditio  au- 
tem hujufmodi  corporea  tantum  confervari 
poteft,  animum  ad  hafce  caufas  attendendo, 
quae  in  corpus  ccniianter  agunt,  quaeque, 
prout  ei  applicantur,  fanitatem  confervant, 
eandemve  perdunt. 

Hanc  diflertationem  ad  finem  ante  per- 
ducere non  poffum,  quam  plane  confitear, 
non  parvo  mihi  fuiffe  dolori,  quod  mate- 
riam tam  longe  iateque  patentem,  ut  partes 
ejus  diverfas  leviter  tantum  attingere  potu- 
erim, felegi,  quodque  prius  eo  ufque  fue- 
ram progreffus,  quam  hoc  incommodum 
mihi  in  mentem  venit,  ut  novam  mihi  af- 
ui mere  minime  penniferi t temporis  an- 
guftia. 


